
Ministru kabineta noteikumi Nr. 405
Rīgā 2024. gada 25. jūnijā (prot. Nr. 26 34. §)
Grozījumi Ministru kabineta 2021. gada 6. jūlija noteikumos Nr. 503 "Noteikumi par aizdevumiem ar kapitāla atlaidi eksportējošiem komersantiem lielo investīciju projektu atbalstam"
Izdoti saskaņā ar Attīstības finanšu institūcijas likuma 12. panta ceturto daļu un Pret Ukrainu vērstās Krievijas militārās agresijas dēļ piemēroto sankciju un pretpasākumu izraisīto ekonomisko seku pārvarēšanas atbalsta likuma 4. panta otro daļu
· Izdarīt Ministru kabineta 2021. gada 6. jūlija noteikumos Nr. 503 "Noteikumi par aizdevumiem ar kapitāla atlaidi eksportējošiem komersantiem lielo investīciju projektu atbalstam" (Latvijas Vēstnesis, 2021, 130., 249. nr.; 2022, 69., 122., 208. nr.; 2023, 96., 214., 236. nr.) šādus grozījumus:
· 1. Izteikt 5.6. apakšpunktu šādā redakcijā:
· "5.6. tas, tai skaitā vērtējot saistīto uzņēmumu grupas līmenī, nav uzskatāms par grūtībās nonākušu uzņēmumu saskaņā ar Komisijas regulas Nr. 651/2014 2. panta 18. punktu, izņemot Komisijas regulas Nr. 651/2014 1. panta 4. punkta "c" apakšpunktā minēto izņēmumu;".
· 2. Izteikt 5.7. apakšpunktu šādā redakcijā:
· "5.7. uz to, tai skaitā vērtējot saistīto uzņēmumu grupas līmenī, neattiecas līdzekļu atgūšanas rīkojums saskaņā ar Komisijas regulas Nr. 651/2014 1. panta 4. punkta "a" apakšpunktu;".
· 3. Izteikt 5.2 punktu šādā redakcijā:
· "5.2 Grūtībās nonākušu uzņēmumu pazīmes sabiedrība "Altum" atbalsta pretendentiem pārbauda saskaņā ar tās izstrādātu metodiku par grūtībās nonākuša uzņēmuma pazīmju vērtēšanu."
· 4. Izteikt 7. punktu šādā redakcijā:
· "7. Aizdevumu programmas īstenošanai pieejamo finansējumu 282 565 000 euro apmērā veido:
· 7.1. valsts budžeta finansējums – 269 565 000 euro:
· 7.1.1. pirmajai atlases kārtai – 99 565 000 euro;
· 7.1.2. slēgtajai atlases kārtai – 70 000 000 euro – un finansējums, kas paliek pāri no pirmās atlases kārtas;
· 7.1.3. trešajai atlases kārtai – 100 000 000 euro;
· 7.2. atmaksātais finansējums no apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 infekcijas izplatība, – līdz 13 000 000 euro."
· 5. Izteikt 31.1 punktu šādā redakcijā:
· "31.1 Ja komersants pirmajai atlases kārtai vai slēgtajai atlases kārtai līdz 2024. gada 1. aprīlim nav iesniedzis sabiedrībā "Altum" visus šo noteikumu 31. punktā (izņemot šo noteikumu 31.2. apakšpunktu) minētos dokumentus un informāciju, kas nepieciešama lēmuma pieņemšanai, sabiedrība "Altum" pieņem lēmumu par atteikumu finansēt komersanta investīciju projektu. Sabiedrība "Altum", savstarpēji vienojoties ar komersantu, šajā punktā noteikto termiņu nepiemēro informācijas iesniegšanai saistībā ar šo noteikumu 5.1. un 5.6. apakšpunktā minētā statusa noteikšanu."
· 6. Svītrot 2. pielikumu.

